Skrywerslypskool op Kaapsehoop met Riana Scheepers - Innibos
Skrywerslypskool op Kaapsehoop met Riana Scheepers
Skryf nou in - net tien plekke!
Die slypskool is moontlik gemaak deur 'n borgskap van die Nasionale Afrikaanse Teater-inisiatief (NATi) en word gehou op Kaapsehoop, 'n klein bergdorp sowat 25 kilometer van Mbombela. Voornemende deelnemers hoef nie 'n gepubliseerde skrywer te wees nie.
Die slypskool kos R2 000,00 per persoon. Kursusgangers moet hul eie akkommodasie bespreek en betaal vir die week, terwyl middag- en aandetes verskaf sal word.
Tydens die vier dag slypskool deur Scheepers sal kursusgangers onder meer bekendgestel word aan voortreflike tekste in 'n groot verskeidenheid belletristiese en joernalistieke genres en die kritiese beoordeling van hierdie tekste. Die fokus sal val op die verbetering van die skryfkuns van kursusgangers en om kreatiewe denke te stimuleer.
"Hierdie kursus is dus nie slegs vir die literêr-begaafde persoon nie, maar vir almal wat betower word deur die wonderwêreld van woorde," aldus Scheepers.
Die kursus sluit op Vrydag, 8 Oktober, af met 'n praatjie deur dr. Nicol Stassen, eienaar van Protea Boekhuis, oor onder meer die vereistes en werkswyse van uitgewershuise. Gielie Hoffman, bekende lewensafrigter, sal op sy beurt lig werp op die lewensvaardighede wat geslyp kan word om jou skrywersdoel te bereik.